Diari Oficial de la Generalitat Valenciana


Sumari del DOGV 4443, del 19-02-2003 (2003/1593)

ORDE de 13 de gener de 2003, de la Conselleria de Cultura i Educació, per la qual s'autoritza el canvi de domicili dels centres docents privats Pax i Turipax, de València i la seua unificació en les instal·lacions del c/ Espinosa, 5, de València.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4443

Data del DOGV
:   19-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1593


Data del document
:   13-01-2003

Organisme emissor
:   Conselleria de Cultura i Educació

Tipus de document
:   Ordre

Correcció d'errades

 Descriptors 

:   * València
    * centre d'ensenyament
    * ensenyament privat

ORDE de 13 de gener de 2003, de la Conselleria de Cultura i Educació, per la qual s'autoritza el canvi de domicili dels centres docents privats Pax i Turipax, de València i la seua unificació en les instal·lacions del c/ Espinosa, 5, de València. [2003/1593]
  
L'expedient ha sigut iniciat a instància del representant legal del centre de Formació Professional Superior Turipax, situat al c/ Albacete, 35-37, de València, sol·licitant la seua integració en el centre docent Pax, amb canvi de domicili al c/ Espinosa, núm. 5 de València. Sol·licita així mateix l'autorització dels nous cicles formatius de grau superior.
  
L'Orde de la Conselleria de Cultura, Educació i Ciència, de 3 d'octubre de 1995 (DOGV de 7 de novembre), va autoritzar l'obertura i funcionament del centre de Formació Professional Superior Turipax, situat al c/ Albacete, 35-37, de València, codi 76498915, per a impartir els cicles formatius de Tècnic Superior en Allotjament, en Agències de Viatge i en Informació i Comercialització Turístiques.
  
El centre Pax situat al c/ Santa Cristina, s/n, de València, codi 69629728, disposa d'autorització per a impartir els següents cicles formatius de grau mitjà, segons consta en l'Orde d'esta Conselleria de 25 de març de 1998 (DOGV de 12 de maig): Cures Auxiliars d'Infermeria, Farmàcia, i Gestió Administrativa.
  
La Direcció General de Centres Docents va aprovar per mitjà de Resolució d'1 de juny de 1999, modificada posteriorment per Resolucions de 23 de març del 2001 i de 20 de juny del 2002, la proposta d'instal·lacions i ús educatiu dels espais reflectits en els plans presentada per a la integració en el centre Pax del centre de Formació Professional Turipax, amb canvi de domicili al c/ Espinosa, 5, de València i que inclou l'ampliació de cicles formatius sol·licitada.
  
L'expedient ha sigut tramitat per la Direcció Territorial de Cultura i Educació de València, inclou informes favorables de la Unitat Tècnica de Construccions, així com de la Inspecció Educativa quant a la relació de professorat i titulacions respectives.
  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyances de règim general no universitàries, el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la formació professional en l'àmbit del sistema educatiu i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyances de règim general no universitàries.
  
En exercici de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar la integració en el centre docent que més avall s'indica del centre de Formació Professional Superior Turipax, amb canvi de domicili al c/ Espinosa, 5, de València, i amb les característiques, ensenyances i capacitat màxima resultant que a continuació, s'indica, ja que complix els requisits mínims que, quant a espais educatius, establix el Reial Decret 1.004/1991, de 14 de juny, i el Reial Decret 777/1998, de 30 d'abril.
  
Segons esta autorització el centre unificat en el seu domicili del c/ Espinosa, 5, de València, quedarà de la manera següent:
  
Denominació genèrica del centre: Centre Privat de Formació Professional Específica
  
Denominació específica del centre: Instituto Técnico Profesional Pax
  
Titular: Instituto Técnico Profesional Pax, SL.
  
Domicili: c/ Espinosa, 5
  
Localitat: València
  
Província: València
  
Codi: 63280532
  
Ensenyances i capacitat màxima : Cicles Formatius de:
  
Grau Mitjà en:
  
- Gestió Administrativa amb 1 unitat i 20 llocs escolars.
  
- Cures Auxiliars d'Infermeria amb 1 unitat i 20 llocs escolars.
  
- Farmàcia, amb 2 unitats i 40 llocs escolars, en doble torn (una al matí i una a la vesprada)
  
Grau Superior en:
  
- Allotjament amb 1 unitat i 20 llocs escolars.
  
- Agències de Viatge amb 1 unitat i 20 llocs escolars.
  
- Informació i Comercialització Turística amb 1 unitat i 20 llocs escolars.
  
- Administració i Finances amb 2 unitats i 40 llocs escolars en doble torn (una al matí i una a la vesprada)
  
- Documentació Sanitària amb 2 unitats i 40 llocs escolars
  
- Dietètica amb 2 unitats i 40 llocs escolars, en doble torn (una al matí i una a la vesprada)
  
- Integració Social amb 1 unitat i 20 llocs escolars.
  
Segon
  
L'autorització dels nous cicles formatius de grau superior en Administració i Finances, Documentació Sanitària, Dietètica i Integració Social, produirà efectes des de l'inici del present curs escolar 2002/2003.
  
Tercer
  
La Direcció Territorial de Cultura i Educació de València establirà en el termini màxim de dos mesos i per mitjà de resolució, el centre públic al qual el centre privat que s'autoritza quedarà adscrit administrativament.
  
DISPOSICIÓ ADDICIONAL
  
La present orde donarà lloc a les corresponents inscripcions en el Registre de Centres Docents de la Comunitat Valenciana.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la seua notificació o publicació, segons corresponga.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació o publicació segons corresponga.
  
València, 13 de gener de 2003
  
El conseller de Cultura i Educació
  
MANUEL TARANCÓN FANDOS